**Urma timpului**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Urma timpului

...

De când zăpada ți se strecoară-n păr

Ești mai frumoasă-mi pare, ca oricând

Chiar dacă timpul, peste noi trecând,

Lasă după el o urmă de iubire și dor!

....

E iarnă iubito, și fulgii se-așază

Peste clipele noastre ce-alunecă lin,

Deasupra noastră iubirea veghează

Este o iarnă iubito, ce va ține puțin!

...

Va ține puțin și va fi puțină zăpadă,

Atât de puțină, că nu vom ști ce a fost

Ne vom trezi într-o primăvară eternă,

Că lumea asta iubito este numai o scenă,

Peste care cortina în curând o să cadă

Și-n iubirea noastră vom găsi adăpost!

...

Dar, de când zăpada ți se strecoară-n păr

Ești mai frumoasă-mi pare, ca oricând

Chiar dacă timpul, peste noi trecând,

Va lăsa după el o urmă de iubire și dor!